CELEX: 22011D0129
Language: lt
Date: 1322784000000
Title: 2011 m. gruodžio 2 d. EEE jungtinio komiteto sprendimas Nr. 129/2011, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

15.3.2012   
            
            
               LT
            
            
               Europos Sąjungos oficialusis leidinys
            
            
               L 76/12
            
         EEE JUNGTINIO KOMITETO SPRENDIMAS
   Nr. 129/2011
   2011 m. gruodžio 2 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2011 m. spalio 21 d. EEE jungtinio komiteto sprendimu Nr. 115/2011 (1);
            
         
               (2)
            
            
               į Susitarimą turi būti įtrauktas 2011 m. sausio 14 d. Komisijos reglamentas (ES) Nr. 10/2011 dėl plastikinių medžiagų ir gaminių, skirtų liestis su maisto produktais (2);
            
         
               (3)
            
            
               Reglamentu (EB) Nr. 10/2011 panaikinamos Komisijos direktyvos 80/766/EEB (3), 81/432/EEB (4) ir 2002/72/EB (5), kurios įtrauktos į Susitarimą, todėl jos turi būti iš Susitarimo išbrauktos;
            
         
               (4)
            
            
               dėl praktinių priežasčių II priedo XII skyriaus antraštinės dalies „TEISĖS AKTAI, Į KURIUOS ATSIŽVELGIA SUSITARIANČIOSIOS ŠALYS“ teisės aktai pernumeruojami;
            
         
               (5)
            
            
               šis sprendimas susijęs su teisės aktais dėl maisto produktų. Teisės aktai dėl maisto produktų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta Susitarimo II priedo XII skyriaus įžangoje. Todėl šis sprendimas netaikomas Lichtenšteinui,
            
         PRIĖMĖ ŠĮ SPRENDIMĄ:
   1 straipsnis
   Susitarimo II priedo XII skyrius iš dalies keičiamas taip:
   
               1.
            
            
               25 punkto (Komisijos direktyva 80/766/EEB), 28 punkto (Komisijos direktyva 81/432/EEB) ir 54zzb punkto (Komisijos direktyva 2002/72/EB) tekstai išbraukiami.
            
         
               2.
            
            
               36 punktas (Tarybos direktyva 85/572/EEB) papildomas šia įtrauka:
               
                           „—
                        
                        
                           
                              32011 R 0010: 2011 m. sausio 14 d. Komisijos reglamentas (ES) Nr. 10/2011 (OL L 12, 2011 1 15, p. 1).“
                        
                     
         
               3.
            
            
               Po 54zzzzzm punkto (Komisijos reglamentas (ES) Nr. 16/2011) įterpiamas šis punktas:
               
                           „55.
                        
                        
                           
                              32011 R 0010: 2011 m. sausio 14 d. Komisijos reglamentas (ES) Nr. 10/2011 dėl plastikinių medžiagų ir gaminių, skirtų liestis su maisto produktais (OL L 12, 2011 1 15, p. 1).“
                        
                     
         
               4.
            
            
               Antraštinės dalies „TEISĖS AKTAI, Į KURIUOS ATSIŽVELGIA SUSITARIANČIOSIOS ŠALYS“ punktai nuo 55 (Komisijos rekomendacija 78/358/EEB) iki 67 (Komisijos rekomendacija 2010/161/ES) pernumeruojami nuo 1 iki 13.
            
         2 straipsnis
   
      Europos Sąjungos oficialiojo leidinio EEE priede skelbtinas Reglamento (ES) Nr. 10/2011 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2011 m. gruodžio 3 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (6).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. gruodžio 2 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 341, 2011 12 22, p. 78.
   
      (2)  OL L 12, 2011 1 15, p. 1.
   
      (3)  OL L 213, 1980 8 16, p. 42.
   
      (4)  OL L 167, 1981 6 24, p. 6.
   
      (5)  OL L 220, 2002 8 15, p. 18.
   
      (6)  Konstitucinių reikalavimų nenurodyta.